
Parlamentul  României

Camera  Deputaţilor

Comisia pentru industrii si servicii




                 Bucureşti, 04.02.2010


                                                                       Nr.23/387/2009
AVIZ

asupra proiectului de Lege privind darea în administrarea Ministerului Transporturilor şi Infrastructurii a unor suprafeţe de teren, aflate în domeniul public al statului, din administrarea Academiei de Ştiinţe Agricole şi Silvice „Gheorghe Ionescu-Şişeşti” - Institutul de Cercetare-Dezvoltare pentru Montanologie Cristian-Sibiu, respectiv din administrarea Institutului de Cercetare-Dezvoltare pentru Creşterea Ovinelor şi Caprinelor Palas - Constanţa, în vederea realizării de către Compania Naţională de Autostrăzi şi Drumuri Naţionale din România - S.A. a obiectivului de investiţie „Varianta de ocolire a municipiului Sibiu” respectiv a obiectivului de investiţie „Varianta de ocolire a municipiului Constanţa”



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare cu proiectul de Lege privind darea în administrarea Ministerului Transporturilor şi Infrastructurii a unor suprafeţe de teren, aflate în domeniul public al statului, din administrarea Academiei de Ştiinţe Agricole şi Silvice „Gheorghe Ionescu-Şişeşti” - Institutul de Cercetare-Dezvoltare pentru Montanologie Cristian-Sibiu, respectiv din administrarea Institutului de Cercetare-Dezvoltare pentru Creşterea Ovinelor şi Caprinelor Palas - Constanţa, în vederea realizării de către Compania Naţională de Autostrăzi şi Drumuri Naţionale din România - S.A. a obiectivului de investiţie „Varianta de ocolire a municipiului Sibiu” respectiv a obiectivului de investiţie „Varianta de ocolire a municipiului Constanţa”, trimis cu adresa nr.P.L.x 564 din 4 noiembrie 2009 şi înregistrat cu nr.23/387 din 5 noiembrie 2009, aviz ce va fi transmis la Comisia pentru agricultură, silvicultură, industrie alimentară şi servicii specifice.


Senatul, în calitate de primă Cameră sesizată, a adoptat proiectul de lege, cu amendamente, în şedinţa din 2 noiembrie 2009.



Consiliul Legislativ, cu adresa nr.769 din 3 iulie 2009, a avizat favorabil proiectul de Lege cu observaţii şi propuneri care au fost preluate de iniţiator.


Prin acest proiect de lege se propune darea în administrarea Ministerului Transporturilor şi Infrastructurii a unor suprafeţe de teren aparţinând domeniului public al statului, cu scopul realizării variantelor de ocolire a municipiului Sibiu, respectiv a municipiului Constanţa.



„Varianta de ocolire a municipiului Sibiu” are o lungime de 23,8 km şi va avea 2 tronsoane (tronsonul 1 va avea profil de autostradă şi va lega capitala de graniţa României cu Ungaria la Nădlac, iar tronsonul 2 va avea profil de drum naţional).



„Varianta de ocolire a municipiului Constanţa” are o lungime de 22,3 km, reprezintă un tronson al coridorului IV Paneuropean, care va asigura legătura directă între România, centrul şi vestul Europei.

Membrii comisiei au examinat proiectul de lege supus avizării în prezenţa iniţiatorilor şi a reprezentanţilor Guvernului. 

În conformitate cu prevederile art.61 din Regulamentul Camerei Deputaţilor, membrii Comisiei pentru industrii şi servicii au examinat textul proiectului de lege în şedinţa din 2 februarie 2010 şi au hotărât, cu unanimitate de voturi, avizarea favorabilă a proiectului de lege în forma adoptată de Senat.

Conform dispoziţiilor art.75 alin.(1) din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor organice.

PREŞEDINTE,
Iulian Iancu
Consilier parlamentar, 

Ioan Bivolaru

